Добры дзень, паважаныя сябры з Яршевіцкага сада!

Цікава было даведацца аб тым,што ў вашай мясцовасці пражываее шмат розных папуляцый баброў! У сваю чаргу мы хочам расказаць вам аб тым, што напярэдадні святкавання Дня Перамогі мы правялі мэтавую экскурсію да Брацкай магілы Савецкіх воінаў, якія загінулі ў гады Вялікай Айчыннай вайны. Знаходзіцца Брацкая магіла ў нашай в. Дзмітравічы. Было пахавана 16 вайскоўцаў. У 1965 годзе ўстаноўлены абеліск.

Страшны быў час. Паўсюль гучалі пранізлівыя словы: вораг, агонь, фронт, войска, танкі, самалёты. Як адзін, узняліся нашы людзі на абарону сваёй Радзімы. Кожны дзень эшалоны везлі салдат на фронт, на перадавую. Родныя і блізкія праводзілі іх са слязамі на вачах. Фашысцкія самалёты бамбілі гарады і вёскі, аэрадромы і чыгуначныя станцыі, бомбы сыпаліся на школы і дзіцячыя сады, на бальніцы і жылыя дамы. На перадавой нашы салдаты адважна ваявалі з фашыстамі. Салдаты і афіцэры ўсіх р

одаў войскаў білі фашыстаў.

Наша выхавацельніца расказала нам пра тое, як шмат гаварыў пра той час яе дзядуля. У той час ён быў яшчэ дзіцем. Яму падоўгу прыходзілася хавацца ў лесе ад фашыстаў і галадаць.Было шмат страт, шмат хто не вярнуўся з вайны. Пра гэта страшна нават падумаць, слёзы і боль на вачах.

Доўгія гады працягвалася крывавая вайна, але вораг быў разгромлены. 9 траўня 1945 гады тысячы людзей вышлі на вуліцы. Народ радаваўся і спяваў, плакаў і смяяўся. Людзі смяяліся, плакалі, незнаёмыя абдымалі адзін аднаго.

Мы жадаем каб заўсёды быў мір на зямлі!

Мы дасылаем вам нашы размалёўкі, а таксама папяровага белага голуба - сімвал міру.

